Għodwa ta' Novembru Minn wara l-fiġieġ tat-tieqa ċkejkna tiegħi — Qiegħed ngħasses fil-kwiet lix-xita nieżla, XX Qisha bħal star bajdani qiegħed jgħatti Il-Mewt minn tal-Ħolqien. U f'qalbi jidħol sħiħ il-ħoss tax-xita, Bla ħlewwa u bekkej, Jixbah lil passi tqal, kollhom meqjusa, Ta' funeral għaddej. ' Waqgħet bħal ħemda kbira fuq il-ħlejjaq Donnu kulħadd mixħut u medhi sewwa Fi ħsebijiet ta' dwejjaq. Xejn ħilief il-bjuda minn tax-xita nieżla Iżjed ma jidher L-inqas il-ħdura ta' xi werqa u rimja, Mejtin qishom in-nies jiġru lejn l-oqbra U Ċimiterju d-dinja. i ĠORĠ PISANI Kriżantemi likoll twieldu flimkien ġo ġnejna walida Imħarsa u msoqqija Mill-ħidma mingħajr serħ ta' id għaqlija. Kellhom Ħabiba fl-art ħamrija rżina U fost il-ħbieb tas-sema x-xemx ħanina. 'Ma x-xorti twajba u kiefra Li tgħaqqad fl-art u tifred il-bnedmin Daqqet ukoll għas-sbejħa kriżantemi Is-siegħa tad-Destin; U minn ħanut sabiħ ġo triq beltija Is-sbejħa kriżantemi Sa fl-aħħar sabu ruħhom Għal dejjem mifrudin. X'uħud tqiegħdu fuq qabar Fejn qtajja qtajja d-dud kien qed jitlajja, Oħrajn fuq sider tfajla Mitlufa sħiħ ġo l-ewwel ħolm tal-ħajja. . ĠORĠ PISANI